Odontolabis ludekingi

Odontolabis ludekingi er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor (hannen 42-71 millimeter), bred og kraftig, blankt svart hjortebille, dekkvingene er gulbrune eller rødbrune med svart midtstripe. Hannen har stort hode og forstørrede kjever, disse kan være lange og krumme med én kraftig tann i spissen eller kortere og bredere med flere tenner. Hodet harr kraftig, rynkete mikroskulptur på sidene og på undersiden og en butt tann på sidene bak fasettøynene. Pronotum er blankt, mye bredere enn langt, med en utstående tann midt på hver sidekant. Dekkvingene er blanke, noe hvelvede, bredest bak roten, med en bred, kileformet, svart midtstripe - bredden på denne varierer mye. Beina er svarte. Hunnen er bredere, dekkvingene har en bred, svart kile i midten, uten forstørrede kjever, hodet med et rundet utskudd under fasettøynene, hodet kraftig punktert og litt matt.

Levevis 
Larvene utvikler seg i råtne trestammer.

Utbredelse 
Arten er utbredt i Vest-Malaysia og på Sumatra.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Odontolabis Hope, 1842 – 44 arter
 Odontolabis ludekingi (Snellen van Vollenhoven, 1861)
 Odontolabis ludekingi ludekingi (Snellen van Vollenhoven, 1861)
 Odontolabis ludekingi monticola Möllenkamp, 1906

Kilder 
 Oversikt over artene

Eksterne lenker 
 Bildegalleri over artene, foto: Benjamin Harink
 Bildegalleri
 
 

Hjortebiller
Dyr formelt beskrevet i 1861
Dyr formelt beskrevet av Samuel Constantinus Snellen van Vollenhoven
Vest-Malaysias insekter
Sumatras insekter